section_heading: Ratni put u Domovinskom ratu
paragraph_text: Opći napad na grad Daruvar izvršen je 16.09.1991. godine, iz uporišnih punktova terorista a najžešći napad izvršen je iz vojarne Polum u Doljanima. U koordiniranoj akciji pripadnika ZNG-a, branitelja grada i policijskih snaga, Jedinica je dana 17.09. u jutarnjim satima ušla u vojarnu. Tijekom borbenih djelovanja lakše je ranjen Klasić Stjepan. Osvajanjem vojarne u posjed oružanih snaga RH došla je velika količina naoružanja i borbene tehnike.